stanford-oval/wikipedia huggingface dataset:
ריאה קנטו

ריאֶה קנטו (ביפנית: 金藤理絵; באנגלית: Rie Kaneto;‏ נולדה ב-8 בספטמבר 1988) היא שחיינית יפנית, היא האלופה האולמפית (ריו דה ז'ניירו 2016), סגנית אלופת העולם בבריכת 25 מטר (דוחא 2014), אלופת האוניברסידאה (בלגרד 2009) ושיאנית אסיה הנוכחית (2016) במשחה ל-200 מטר חזה.
ביוגרפיה

קנטו נולדה בשוברה, במחוז הירושימה. היא החלה להתאמן בשחייה בגיל 8. היא מתאמנת בהדרכתו של צויושי קאטו.
ביוגרפיה > 2007

באוניברסיאדה שנערכה בבנגקוק, תאילנד בשנת 2007 זכתה קנטו במדליית כסף במשחה ל-200 מטר חזה בתוצאה של 2:25.63 דקות.
ביוגרפיה > 2008

באולימפיאדת בייג'ינג (2008) סיימה קנטו במקום שביעי במשחה ל-200 מטר חזה בתוצאה של 2:25.14 דקות. בשלב המוקדמות היא קבעה תוצאה של 2:24.62 דקות.
ביוגרפיה > 2009 > אלופת האוניבסיאדה

באוניברסיאדה שנערכה בבלגרד, סרביה בשנת 2009 זכתה קנטו במדליית זהב במשחה ל-200 מטר חזה בשיא אוניברסיאדה חדש של 2:22.32 דקות. חודש לאחר מכן, באליפות העולם שנערכה ברומא איטליה בסוף יולי אותה שנה היא סיימה במקום חמישי במשחה ל-200 מטר חזה בתוצאה של 2:23.03 דקות. בשלב חצי הגמר היא קבעה תוצאה של 2:22.92 דקות.
ביוגרפיה > 2010

באליפות הפאן פסיפיק בשחייה שנערכה באירוויין קליפורניה בשנת 2010 סיימה קנטו במקום שביעי במשחה ל-200 מטר חזה בתוצאה של 2:24.85 דקות.
באליפות העולם (בריכת 25 מטר) שנערכה בדובאי איחוד האמירויות הערביות בדצמבר אותה שנה היא סיימה במקום שביעי במשחה ל-200 מטר חזה בתוצאה של 2:22.11 דקות, בשלב המוקדמות היא קבעה תוצאה של 2:21.36 דקות ועלתה מהמקום הרביעי ובמקום 23 במשחה ל-100 מטר חזה בתוצאה של 1:08.74 דקות.
ביוגרפיה > 2011

באליפות העולם שנערכה בשאנגחאי סין בשנת 2011 סיימה קנטו במקום חמישי במשחה ל-200 מטר חזה בתוצאה של 2:25.36 דקות ובמקום 24 במשחה ל-100 מטר חזה בתוצאה של 1:09.56 דקות.
ביוגרפיה > 2013

באליפות העולם שנערכה בברצלונה ספרד בשנת 2013 סיימה קנטו במקום רביעי במשחה ל-200 מטר חזה בתוצאה של 2:22.96 דקות.
ביוגרפיה > 2014 > סגנית אלופת הפאן פסיפיק

באליפות הפאן פסיפיק בשחייה שנערכה בגולד קוסט אוסטרליה בשנת 2014 זכתה קנטו במדליית כסף במשחה ל-200 מטר חזה בתוצאה של 2:21.90 דקות, אחרי בת ארצה קנקו וטנבה (2:21.41 דקות) ולפני טיילור מקאון מאוסטרליה (2:22.89 דקות). נוסף לכך, היא סיימה במקום שמיני במשחה ל-100 מטר חזה בתוצאה של 1:07.97 דקות.
ביוגרפיה > 2014 > סגנית אלופת עולם (בריכת 25 מטר)

באליפות העולם (בריכת 25 מטר) שנערכה בדוחא קטר בדצמבר אותה שנה זכתה קנטו במדליית כסף במשחה ל-200 מטר חזה בתוצאה של 2:17.43 דקות, אחרי קנקו וטנבה (2:16.92 דקות) ולפני שיאנית העולם ריקה מילר פדרסן מדנמרק (2:17.83 דקות).
ביוגרפיה > 2015

באליפות העולם שנערכה בקאזאן רוסיה בשנת 2015 סיימה קנטו במקום שישי במשחה ל-200 מטר חזה בתוצאה של 2:23.19 דקות. בשלב חצי הגמר היא קבעה תוצאה של 2:22.88 דקות. נוסף לכך, היא סיימה במקום 18 במשחה ל-100 מטר חזה בתוצאה של 1:07.71 דקות.
ביוגרפיה > 2016 > שיאנית אסיה

באליפות יפן שנערכה בטוקיו ב-9 באפריל 2016 זכתה קנטו במדליית זהב במשחה ל-200 מטר חזה בשיא אסיה חדש של 2:19.65 דקות.
ביוגרפיה > 2016 > אלופה אולימפית

באולימפיאדת ריו דה ז'ניירו (2016) זכתה קנטו במדליית זהב במשחה ל-200 מטר חזה בתוצאה של 2:20.30 דקות, לפני יוליה יפימובה מרוסיה (2:21.97 דקות) וג'ינגלין שי מסין (2:22.28 דקות).
בתחרות שנערכה בברלין, גרמניה במסגרת סבב הגביע העולמי (בריכת 25 מטר), ב-31 באוגוסט אותה שנה היא קבעה במשחה ל-200 מטר חזה שיא אסיה חדש של 2:16.27 דקות.
תארים והישגים

בשנת 2016 זכתה קנטו בתואר שחיינית השנה באזור האוקיינוס השקט.
שיאים אישיים > בריכה אולימפית

200 מטר חזה: 2:19.65 דקות (2016), שיא אסיה
שיאים אישיים > בריכת 25 מטר

200 מטר חזה: 2:16.27 דקות (2016), שיא אסיה
שמעון צלקה

שמעון צלקה (1947 – 13 באוגוסט 2011) היה כדורגלן ישראלי, אשר שיחק לרוב בעמדת הקשר ולעיתים הקיצוני ומזוהה בעיקר עם קבוצת מכבי יפו.
קורות חייו

שמעון צלקה גדל ביפו ובילדותו הצטרף לקבוצת הילדים של מכבי יפו. עם פתיחת עונת 1964/1965 בליגה הלאומית העלה אותו המאמן נוטקו ולב לקבוצה הבוגרת עוד בטרם מלאו לו 17 שנים. הוא שיחק כקשר ולעיתים כקיצוני ויועד למשבצת של בובי קלמי אשר רצה לעזוב את הקבוצה וסבל מבעיות משמעת.
צלקה התבלט כקשר מחונן והוביל את מרכז השדה היפואי, בעיקר בתקופתו של יצחק שניאור בקדנצייה השנייה שלו כמאמן הקבוצה. עם זאת, במחצית השנייה של שנות ה-60 הפכה יפו לקבוצת מרכז טבלה, סבלה מבעיות כלכליות וצלקה חיפש לא אחת את עתידו מחוץ לישראל. במהלך עונת 1969/1970 בליגה הלאומית אומנה מכבי יפו על ידי איינשטיין קליש ובסיומה ירדה הקבוצה לליגה א' שהייתה השנייה בישראל. עוד במהלך העונה, החליט צלקה לעזוב את הקבוצה והכניס את עצמו להסגר. מנהלי מכבי רמת עמידר פנו להנהלת מכבי יפו, והצליחו לשכנע אותה לשחרר אותו כדי לעזור לקבוצה לעלות לליגה העליונה. בינואר 1970 עבר שמעון צלקה למכבי רמת עמידר.
עמידר נכשלה במחזור הסיום לאחר שהפסידה להפועל חולון 1–2. חולון עלתה, ועמידר סיימה במקום השני בבית ונותרה בליגה א'. באוגוסט 1970 נרכש על ידי הפועל חיפה לקראת עונת 1970/1971 בליגה הלאומית. משחקו הראשון בשורות חיפה נערך ב-17 באוקטובר 1970 מול הפועל תל אביב. צלקה שיחק בפועל בחיפה במשך שלוש עונות, עד למחזור האחרון של עונת עונת 1972/1973 בליגה הלאומית, שנערך ב-5 במאי 1973 בו שיחק עם קבוצתו מול מכבי נתניה. לאורך שנותיו בהפועל חיפה כבש שני שערים. בעונת 1973/1974 בליגה הלאומית היה צלקה שחקן רשום בקבוצה, אך לא שיחק בפועל. בראשית 1974 עזב צלקה את ישראל ועבר עם משפחתו לארצות הברית לרגל עסקיו. בהמשך, שב לישראל ופתח עם אחיו הצעיר חנות נעליים. שמעון צלקה הלך לעולמו ב-2011 והוא בן 64, והובא למנוחות בבית העלמין הדרום.
לקריאה נוספת

ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.
הערות שוליים

↑  ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 238.
↑  ישעיהו פורת, מזג אוויר נעים, מעריב, 1 בנובמבר 1964.
↑  יצא לארצות הברית, מעריב, 10 במרץ 1968.
↑  העברות מועטות בוצעו בליגה א', מעריב, 8 בינואר 1970.
↑  י.אבי-עופר, חולון ניצח את עמידר 2–1 ועלה לליגה הלאומית, דבר, 31 במאי 1970.
↑  יהודה גורן, הפועל חיפה מעכלת את הרכש החדש, מעריב, 28 בספטמבר 1970.
↑  אתר הוויקי של הפועל חיפה.
↑  אנגלנדר בהרכב, מעריב, 10 באפריל 1974.
שמעון צימר

| --- | --- |
אין תמונה חופשית
 לידה:  12 במאי 1950 (בן 74) קריית חיים, ישראל 
 מדינה:  ישראל 
 שפות היצירה:  עברית 
 מספר צאצאים:  2 
 פרסים והוקרה:  פרס היצירה לסופרים עבריים (2006) 
 
שמעון צימר (נולד ב-12 במאי 1950) הוא סופר ומחזאי ישראלי.
ביוגרפיה

צימר נולד להורים ניצולי שואה וגדל בקריית חיים. בשנות העשרים לחייו עבר להתגורר בתל אביב. היה בן-זוגה של המשוררת מירי בן-שמחון שנהרגה בתאונה ב-1996. כיום נשוי ואב לשני בנים.
באותה תקופה החל צימר לכתוב מחזות ושירים. בין מחזותיו שהוצגו על במות שונות (ביניהן קאמרי והבימה), היו "הקאמבק המפואר" ו"טרומפלדור 85".
ב-1995 ראה אור ספרו הראשון "אמא להשכיר" בהוצאת הקיבוץ המאוחד. ב-1999 יצא ספרו השני "אומללות ראויה לרומן" בהוצאת בבל. ב-2006 יצא ספרו השלישי "רע לתפארת" בהוצאת ספרית פועלים, ושנה אחר-כך ספרו הרביעי "ראיות לאהבה", גם הוא בהוצאת ספרית פועלים. ב-2010 יצא ספרו החמישי "צימר מתחת לירח", בהוצאת הקיבוץ המאוחד. בפברואר 2014 פורסם ספרו השישי "דמיין שאתה חי" בהוצאת אפיק של יפתח אלוני, תחת חסותו של חוקר הספרות פרופסור דן מירון. ספרו השביעי "לפעמים הבית הוא רוצח" יצא גם הוא בהוצאת אפיק ב-2016, ונכלל ברשימה הקצרה של פרס ספיר לשנה זו. ספרו השמיני, "ימים נוראים – גרסת הסופר", יצא בהוצאת כנרת זמורה דביר ב-2018 ונכלל ברשימה הארוכה של פרס ספיר לשנה זו. ספרו התשיעי, "שכול וזיקוקים", יצא בהוצאת פרדס ב-2022.
ספריו ומחזותיו של צימר זכו לשבחי הביקורת. בשנת 2006 זכה בפרס ראש הממשלה לסופרים עבריים.
לקריאה נוספת

קובי נסים, "מה מעיק על הגיבור ומה על הקוראים", הארץ, מוסף ספרים, גיליון 345, (כ"ו בתשרי תש"ס, 6 באוקטובר 1999), עמוד 6. על: שמעון צימר, אומללות ראויה לרומן, (תל אביב : בבל, תשנ"ט 1999).
הערות שוליים

↑  מתוך עמוד הפייסבוק של שמעון צימר
| --- | --- |
בקרת זהויות :  NLI: 987007303998605171  BnF: cb15518570d (data)  GND: 1141694867  ISNI: 0000 0001 0778 482X  LCCN: no95015461  VIAF: 22447267   WorldCat (עם VIAF): 22447267 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
שיירפליטיס

| שיירפליטיס> מיון מדעי |
| --- | --- |
ממלכה:: בעלי חיים
מערכה:: פרוקי רגליים
מחלקה:: חרקים
סדרה:: דבוראים
תת־סדרה:: Apocrita
משפחה:: ברקוניים
סוג:: שיירפליטיס
שם מדעי
 Shireplitis ‏Fernández-Triana & Ward, 2013

שיירפליטיס (שם מדעי: Shireplitis) הוא סוג של צרעה ברקונית אנדמי לניו זילנד. גודל כל פריט נע בין 1.8 ל-2.4 מילימטרים. חמישה מתוך ששת המינים קיימים באי הדרומי ואחד באי הצפוני. שמו של הסוג בא מהמילה האנגלית "shire", או הפלך. מקום בעולם הדמיוני שהמציא ג'.ר.ר. טולקין. הפלך הוא מקום מושבם של רוב ההוביטים. על שמו של טולקין ועל שם חמשת ההוביטים הידועים בשר הטבעות נקראים ששת מיני הצרעה.
תיאור

הפרטים הם בצבע חום עד שחור, ואורך הגוף נע בין 1.8 ל-2.4 מ"מ, עם כנפיים קדמיות צרות באופן מובהק. השיירפליטיס נבדלים משאר הסוגים בתת-משפחת ה-Microgastrinae ברגליים קצרות וחזקות יותר, מקטעי מחושים קצרים יותר אצל נקבות. מבנה מקטעים מסוימים בבטן שונה גם הוא.
מינים

Shireplitis bilboi, על שם בילבו בגינס. אנדמי לאי הדרומי
Shireplitis frodoi, על שם פרודו בגינס. אנדמי לאי הדרומי
Shireplitis meriadoci, על שם מריאדוק ברנדיבאק. אנדמי לאי הדרומי
Shireplitis peregrini, על שם פרגרין טוק. אנדמי לאי הדרומי
Shireplitis samwisei, על שם סמוויז גמג'י. אנדמי לאי הצפוני
Shireplitis tolkieni, על שם ג'. ר. ר. טולקין. אנדמי לאי הדרומי
הערות שוליים

1 2  Fernandez-Triana, J; Ward, DF; Cardinal, S; Van Achterberg, C (2013). "A review of Paroplitis (Braconidae, Microgastrinae), and description of a new genus from New Zealand, Shireplitis, with convergent morphological traits". ראו גם .
↑  Fernandez-Triana, Jose; Shaw, Mark R.; Boudreault, Caroline; Beaudin, Melanie; et al. (2020). "Annotated and illustrated world checklist of Microgastrinae parasitoid wasps (Hymenoptera, Braconidae)". ZooKeys
שי צורים

| --- | --- |
אין תמונה חופשית
 לידה:  1972 (בן 52 בערך) ישראל 
 לאום:  ישראלי
 מקום לימודים:  המדרשה לאמנות (1995)  בצלאל אקדמיה לאמנות ועיצוב ירושלים (1999)  בצלאל אקדמיה לאמנות ועיצוב ירושלים (2003) 
 תחום יצירה:  פיסול, ציור
 פרסים והוקרה:  פרס האמן הצעיר (2001)  פרס קרן גוטסדינר לאמן ישראלי צעיר (2007)  פרס אויגן קולב לגרפיקה ישראלית (2009) 
 
שי צורים (נולד ב-1972) הוא צייר ופסל ישראלי. עבודותיו של צורים עוסקות בהיבטים ארס פואטיים ומכילות דימויים מן התרבות הפופולרית. יצירותיו הדו-ממדיות של צורים עושות שימוש בטכניקות שונות של איור ואילו בפסליו הוא יוצר חיבורים בין דימויים וחומרים שונים. כיום חי צורים בברוקלין, ניו יורק עם משפחתו.
עבודתו

צורים מציג בעיקר פיסול, רישום וציור על נייר, ומשלב במיצביו גם ציורי קיר מהירים ווידאו. עבודותיו מצרפות חומרים ומוטיבים ממקורות שחלקם מעוגנים בתרבות הגבוהה וחלקם שאריות של תרבות הצריכה; חלקם מקומיים וחלקם קשורים לתרבות הפופולרית האמריקאית או לחיי היומיום. על עבודתו נכתב: "חומרים מצויים וזרוקים הופכים לאמנות מבעד מבטו המובהק, ובני האדם ניבטים מבעד עדשה דו-קוטבית הנעה בין רוב-חשיבות לסתמיות. צורים בורר מתוך היצע למכביר של מוצרי צריכה ודימויים ומשליט "סדר" בתוך האי-סדר. באופן סמלי הוא מחבר מחדש את שברי העולם שסביבנו, ומנסה להשיב תקווה במחוות צנועות, אחוותיות ונדיבות".
גלריה

נראה שחסר לנו סוס אחד, 2011
דיו על נייר
מראה הצבה בגלריה רוזנפלד, תל אביב יפו
רקדנית, 2012
טכניקה מעורבת
לימודים

1995-1999 - תואר BFA בהצטיינות, בצלאל, אקדמיה לאמנות ועיצוב, ירושלים
1998-1999 - סמסטר במסגרת חילופי סטודנטים, בית הספר לאמנות חזותית, ניו יורק
2001-2003 - תואר שני במסגרת לימודי המשך של בצלאל, אקדמיה לאמנות ועיצוב בתל אביב
2007-2009 - תואר MFA באמנויות בבית הספר לאמנות חזותית, ניו יורק (2007).
תערוכות יחיד

2000 - גלריה זומר, תל אביב-יפו
2002 - מוזיאון הרצליה לאמנות עכשווית, הרצליה
2005 - "Real Flowers, Real Gifts", גלריה זומר, תל אביב-יפו
2008 - מוזיאון תל אביב לאמנות, תל אביב-יפו
2009 - "Made In China", גלריה רוזנפלד, תל אביב-יפו
2012 - "מדריך הישרדות", גלריה רוזנפלד, תל אביב-יפו.
תערוכות קבוצתיות

1999 - 2000 - זומר, גלריה לאמנות עכשוית, תל אביב
2001 - 2002 - תחושת קסם, מוזיאון הרצליה לאמנות עכשווית, הרצליה
2002 - איפה הילדים?, המשכן לאמנות ע"ש חיים אתר, קיבוץ עין חרוד
2003 - תערוכת אמני הגלריה, זומר, גלריה לאמנות עכשוית, תל אביב
2004- אמנות ברחוב התעשייה, בית גראויטי, תל אביב
2004 - חיות מחמד, זמן לאמנות - מרכז לאמנות ישראלית, תל אביב
2004 - הפעם ציור! ,מוזיאון הרצליה לאמנות, הרצליה
2004 - נקודת השקפה - מאוסף המוזיאון ושאילות, אולם יוסף ורבקה מאירהוף, מוזיאון תל אביב לאמנות, תל אביב
2004 - תערוכה קבוצתית – רומנטיקה, זומר, גלריה לאמנות עכשוית, תל אביב
2004 – 2005 - מחסן זמן, מוזיאון פתח תקווה לאמנות, פתח-תקוה
2006 - אמנות הארץ 5, הווה עכשיו, תחנת הכוח רדינג, תל אביב
2007 – 2008 – תולעים ואריות, קרן נתן גוטסדינר, הפרס לאמנות ישראלית
2007 - מוזיאון תל אביב לאמנות, תל אביב
2008 - הים נהיה נמר, מוזיאון תל אביב לאמנות, תל אביב
2008 - סמוך ונראה קשרים והקשרים, מבחר מאוסף בנו כלב, המוזיאון הפתוח, גן התעשייה, תפן
2008 - טקס הענקת תואר עמית כבוד ופרסי מוזיאון תל אביב לאמנות לשנת 2008, מוזיאון תל אביב לאמנות, תל אביב
2008 - טקס הענקת תואר עמית כבוד ופרסי מוזיאון תל אביב לאמנות לשנת 2008, אולם ליאון ומתילדה רקנאטי, מוזיאון תל אביב לאמנות, תל אביב
2009 - תערוכה שנייה - אמנות עכשווית מאוספי מוזיאון ישראל, ירושלים
2009 - ז-ב-ע, זין בעין, עירום גברי באמנות ישראלית עכשווית, גל און מקום לאמנות, תל אביב-יפו
2011 - בדרך לשומקום, מוזיאון אשדוד לאמנות, מרכז מונארט, אשדוד
2011 - לילה לבן והארכת התערוכה מקצוענים -לילה לבן והארכת התערוכה מקצוענים, גלריה רוזנפלד, תל אביב
2012 - תערוכת קיץ, גלריה רוזנפלד, תל אביב 2013 - אל פני השטח, שביל המפעל 1, בנין 6, גלריה רוזנפלד, תל אביב.
פרסים ומלגות

2003 - פרס שמואל גבעון, מוזיאון תל אביב לאמנות
2005 - מלגה לספר אמן, קרן יהושע רבינוביץ לאמנויות תל אביב
2008 - פרס על הישגים יוצאי דופן, מרכז הפיסול הבינלאומי האמריקאי
2008 - פרס מוזיאון תל אביב לאמנות וישראכרט לאמן ישראלי
2008 - שלב הגמר של פרס גוטסדינר
2009 - פרס אויגן קולב לגרפיקה ישראלית, מוזיאון תל אביב לאמנות, תל אביב-יפו
2011 - מלגת NYFA.
הערות שוליים

↑  (1) קונטה קארי: "שי צורים: שברים ואריות", מנימוקי חבר השופטים, שלב הגמר, קטלוג קרן נתן גוטסדינר, הפרס לאמנות ישראלית, 2007, מוזיאון תל אביב לאמנות, קט' 5/2008, עמ': 6, 53-51.
| --- | --- |
בקרת זהויות :  ICIA: 276533  NLI: 987007310599805171  GND: 138747210  ISNI: 0000 0001 1879 7183  LCCN: no2009050509  VIAF: 95379032   WorldCat (עם VIAF): 95379032
שבר דיאדי

שברים דיאדיים בקטע [0,1]
שבר דיאדי (או רציונלי דיאדי) הוא שבר שהמכנה שלו הוא חזקה של 2. 1/2, 3/2, ו-3/8 הם דוגמאות לשבריים דיאדיים, ואילו 1/3 אינו שבר דיאדי. גם  2^{0}=1 הוא מכנה שנכלל בהגדרה זו, כלומר גם כל מספר שלם הוא רציונלי דיאדי.
לשברים דיאדיים נודעת חשיבות במדעי המחשב, משום שהם השברים היחידים ייצוג בינארי במספר סופי של ספרות. שברים דיאדיים משמשים גם במידות ומשקלות, במוזיקה ובראשית לימודי המתמטיקה. שברים דיאדיים יכולים לשמש כקירוב של כל מספר ממשי.
הסכום, ההפרש והמכפלה של כל שני שברים דיאדיים אף הם שברים דיאדיים. חלוקה של שבר דיאדי בשבר דיאדי אחר לא בהכרח תיתן שבר דיאדי (דוגמה: 5/2 : 3/2 = 5/3. המשמעות של תכונות אלה היא ששברים דיאדיים יוצרים חוג, שנהוג לסמנו  \mathbb {Z} [{\tfrac {1}{2}}].
לשברים דיאדיים מקום מרכזי ביצירתם של סולנואיד דיאדי (אנ'), פונקציית סימן השאלה של מינקובסקי, גלוני דובישי (אנ'), חבורות תומפסון (אנ'), מספרים סוריאליסטים ועוד.
שימושים > במדידה

מערכות מסורתיות שונות של מידות ומשקלות מבוססות על הרעיון של חצייה מחזורית, שיוצרת סדרה של שברים דיאדיים. החלוקה המקובלת של גלון, לחצי גלון, קוורט (רבע גלון), פינט (שמינית גלון) ואונקיית נוזל (1/16 של פינט, שהם 1/128 של גלון) היא סדרה של שברים דיאדיים.
שימושים > במחשוב

מחשבים מבוססים על בסיס בינארי, ולכן שברים דיאדיים ניתנים לחישוב ישיר ופשוט באמצעות המחשב. בפרט מספרים בנקודה צפה מוגדרים פעמים רבות כשלמים המוכפלים בחזקה (חיובית או שלילית) של 2. גם מספרים בנקודה קבועה מבוססים ברוב המקרים על חזקות של 2. שברים דיאדיים משמשים גם במודלים תאורטיים של מספרים חשיבים.
שימושים > במוזיקה

במוזיקה המערבית נהוג לחלק את המקצב (משכי הצלילים) על בסיס המספר שתיים או שלוש. החלוקה לשתיים נפוצה יותר ברוב המכריע של הסגנונות. היא פשוטה יותר, ומופיעה להלן:
שלם (1) - משכו ארבעה רבעים, או שני חצאים, כך שהוא ממלא תיבה נפוצה (של 4/4 - "ארבעה רבעים") שלמה.
חצי (1/2) - חצי משלם, כלומר שני רבעים.
רבע (1/4) - רבע משלם
שמינית (1/8)
חלק שש-עשרה (1/16)
חלק שלושים-ושתיים (1/32)
וכן הלאה.
הגדרה ואריתמטיקה

שבר דיאדי הוא מספר רציונלי המתקבל מחילוק של מספר שלם בחזקה של 2. שבר מצומצם  p/q הוא שבר דיאדי כאשר  q הוא חזקה של 2. הגדרה שקולה היא הקביעה ששבר דיאדי הוא מספר ממשי בעל ייצוג בינארי סופי.
חיבור, חיסור וכפל של שברים דיאדיים נותן שבר דיאדי, לפי הנוסחאות הבאות:
חלוקה של שבר דיאדי בשבר דיאדי אחר לא בהכרח תיתן שבר דיאדי. דוגמה: 1 ו-3 הם שברים דיאדיים, אך 1/3 אינו שבר דיאדי.
תכונות נוספות

בהתאם להגדרה של שבר דיאדי, כל מספר שלם וכל חצי שלם הוא שבר דיאדי.
לכל מספר ממשי ניתן להציג קירוב טוב כרצוננו באמצעות שברים דיאדיים. בפרט, למספר ממשי נתון  x, המספר 



⌊

2

i


x
⌋

/


2

i




{\textstyle \lfloor 2^{i}x\rfloor /2^{i}}

, שבו  i הוא שלם כלשהו והסימן  \lfloor \dots \rfloor  מייצג את פונקציית הערך השלם, נותן קירוב מלמטה ל- x שבו השגיאה היא  1/2^{i}, שאותה ניתן לעשות קטנה כרצוננו באמצעות בחירת  i גדול מספיק. את הקיום של קירוב זה ניתן לתאר בקביעה שקבוצת השברים הדיאדיים היא קבוצה צפופה בישר הממשי.
קבוצת השברים הדיאדיים זהה לקבוצת המספרים שלהם ייצוג בינארי סופי. לייצוג הבינארי של שבר דיאדי יש שתי צורות, סופית ואינסופית. את השבר 3/4, למשל, ניתן לייצג בצורות 0.112 = 0.10111...2 (לתכונה דומה בייצוג עשרוני ראו הערך 0.999...). השברים הדיאדיים הם היחידים הניתנים לייצוג בינארי בשתי צורות.
הערות שוליים

1 2  Ko, Ker-I (1991), Complexity Theory of Real Functions, Progress in Theoretical Computer Science, Boston, Massachusetts: Birkhäuser Boston, Inc., pp. 41–43, doi:10.1007/978-1-4684-6802-1, ISBN 0-8176-3586-6, MR 1137517, S2CID 11758381
↑  Sabin, Malcolm (2010), Analysis and Design of Univariate Subdivision Schemes, Geometry and Computing, vol. 6, Springer, p. 51, ISBN 9783642136481
משקלות של שברים דיאדיים של ליברה, משתי ליברות ועד 1/64 של ליברה
קירוב של המספר האלגברי השורש הריבועי של 2 ( {\sqrt {2}}\approx 1.4142) באמצעות שברים דיאדיים מהצורה  1/2^{i} כאשר  i=0,1,2,\dots . הגובה של החלק הוורוד בתרשים מייצג את גודל השגיאה.
שבר דחיסה אוסטאופורוטי

שבר דחיסה אוסטאופורוטי הוא סוג של שבר דחיסה הנובע כתוצאה מדלדול עצם (אוסטאופורוזיס). שברים מסוג זה מלווים לרוב בכאב ובזמן החלמה ארוך במיוחד בעקבות מחלת דלדול העצם. השבר מאובחן על ידי צילום רנטגן רגיל של עמוד השדרה ומאופיין על ידי איבוד גובה של החוליה.
סיבות להיווצרות השבר

שבר דחיסה אוסטאופורוטי יכול להיווצר כתוצאה מפעולה יום יומית כגון הרמת משא כבד והתכופפות קדימה או כתוצאה מטראומה בעמוד השדרה כגון נפילה או אפילו התיישבות חזקה מדי.
טיפול

קיימות היום שתי גישות לטיפול בשברי דחיסה, האחת כירורגית והשנייה לא כירורגית.
טיפול > הגישה הכירורגית

בגישה הכירורגית קיימים שני טיפולים הנקראים קיפופלסטיה ווורטברופלסטי. בטיפול זה מלט ביולוגי המתאים למילוי עצמות מוזרק ישירות לחוליה השבורה ובכך מחזק אותה. קיים מידע סותר בספרות לגבי היעילות של הפרוצדורה.
טיפול > הגישה הלא כירורגית

שימוש בקלציטונין.
מניעה

מניעה של כלל השברים הנגרמים כתוצאה מדלדול עצם קשורה בשמירה על משק סידן תקין על ידי לקיחת תוספי סידן, עיסוק בפעילות ספורטיבית המפעילה עומס על העצמות (במתינות), הימנעות מעישון ושתיית אלכוהול ובמקרים בהם המחלה בשלבים מתקדמים גם לקיחת ביספוספונאטים.
מחקרים קליניים

קיום מתבצעים מגוון רב של מחקרים קליניים הנוגעים לדלדול עצם בכלל ובשברים הנגרמים לדלדול עצם בפרט, מצורפת רשימה חלקית של מחקרים המתבצעים כיום:
מחקר שבא להראות שכ-20% מהמבוגרים מעל גיל 60 סבלו משבר "שקט" בחוליה שלא עובר אבחנה, לא מטופלים לדלדול עצם ולכן חשופים לשברים נוספים וממומן על ידי אוניברסיטת אלברטה
מחקר שבא לבדוק את השיפור באיכות החיים של נשים לאחר חדלון הווסת (פוסטמנופאוז) עם לפחות שבר אחד בחוליה כתלות בפעילות ספורטיבית. המחקר ממון על ידי Ostfold Hospital Trust.
מחקר הבודק את היעילות של מלט ביולוגי חדש בתהליך הוורטברופלסטי לעומת מלט הנמצא בשימוש נרחב. המחקר ממומן על ידי חברת אורטוביטה.
מחקר הבודק את ההשפעה ארוכת הטווח של רלוקסיפן על שברים אוסטאופורוטיים בחוליות. המחקר ממומן על ידי חברת אלי לילי.
מחקר הבודק את ההשפעה של משככת הכאב של הגסטרוליט כאבים הנגרמים כתוצאה משברים אוסטאופורוטיים בחוליות. המחקר ממומן על ידי חברת אמורפיקל.
מחקר הבודק את היעילות של תהליך הוורטברופלסטי בנשים וגברים שעברו שבר אוסטאופורוטי בחוליה לעומת קבוצת ביקורת. המחקר ממומן על ידי St. Elisabeth Hospital, Tilburg, Netherlands
שימיאן

|  נתונים גאוגרפיים |
| --- | --- |
 מיקום:  דנובה 
 קואורדינטות:  44°36′36″N 22°41′27″E﻿ / ﻿44.61°N 22.6908°E﻿ / 44.61; 22.6908
 שטח:  0.505 קילומטר רבוע
 נתונים מדיניים
 מדינה:  רומניה רומניה
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור שימיאן(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור שימיאן
 
שימיאן (ברומנית: Șimian) הוא אי בנהר הדנובה, בדרום מערב רומניה, בקרבת הגבול עם סרביה.
שטח האי הוא כחצי קילומטר רבוע והוא שימש לצורכי העברת הצלה של מבנים וקברים מהאי אדה קלה לפני הצפתו לצורכי הקמת אגם צבירה עבור תחנות הכוח ההידרו-חשמליות של שערי הברזל.
על בסיס ממצאים ארכאולוגיים נקבע שבאי התקיימה התיישבות אנושית כבר בתקופה הנאוליתית. בעת בניית גשר טראיאנוס שימש האי בסיס ליצירת סכרים.
באי שורר אקלים ים-תיכוני, להבדיל מרומניה עצמה וזה מאפשר קיומם של צמחים, שלא גדלים ברומניה.
הערות שוליים

↑  Insula Simian – Drobeta Turnu Severin (ברומנית)
שחוטי חוץ

| --- | --- |
 מקרא:  ויקרא, י"ז, א'–ט' 
 משנה:  מסכת זבחים, פרק י"ג–פרק י"ד
 תלמוד בבלי:  מסכת זבחים, דף ק"ו, עמוד א'–דף ק"כ
 משנה תורה:  הלכות מעשה הקרבנות, פרקים י"ח-י"ט
 ספרי מניין המצוות:  ספר המצוות, לאו פ"ט, לאו צ', עשה פ"ד ספר החינוך, מצווה קפ"ו, מצווה תל"ט, מצווה ת"מ
 
איסור שחוטי חוץ הוא איסור הלכתי לשחוט קורבן מחוץ לבית המקדש ("המקום אשר יבחר ה'") או להקריב אותו שם. זהו איסור חמור, והעונש על כל אחד ממעשים אלו הוא כרת במזיד או קורבן חטאת בשוגג.
עם זאת, בתקופות מסוימות עד לבניין בית המקדש, הותר להקריב קרבנות בבמות בכל מקום. גם לאחר בניין הבית, איסור זה הוא רק ליהודים, אך לגוי מותר להקריב קרבן לה' בכל מקום.
מקור האיסור

מקור האיסור הוא בפרשת אחרי מות:
אִישׁ אִישׁ מִבֵּית יִשְׂרָאֵל אֲשֶׁר יִשְׁחַט שׁוֹר אוֹ כֶשֶׂב אוֹ עֵז בַּמַּחֲנֶה אוֹ אֲשֶׁר יִשְׁחַט מִחוּץ לַמַּחֲנֶה: וְאֶל פֶּתַח אֹהֶל מוֹעֵד לֹא הֱבִיאוֹ לְהַקְרִיב קָרְבָּן לַה' לִפְנֵי מִשְׁכַּן ה' דָּם יֵחָשֵׁב לָאִישׁ הַהוּא דָּם שָׁפָךְ וְנִכְרַת הָאִישׁ הַהוּא מִקֶּרֶב עַמּוֹ:... וַאֲלֵהֶם תֹּאמַר אִישׁ אִישׁ מִבֵּית יִשְׂרָאֵל וּמִן הַגֵּר אֲשֶׁר יָגוּר בְּתוֹכָם אֲשֶׁר יַעֲלֶה עֹלָה אוֹ זָבַח: וְאֶל פֶּתַח אֹהֶל מוֹעֵד לֹא יְבִיאֶנּוּ לַעֲשׂוֹת אֹתוֹ לַה' וְנִכְרַת הָאִישׁ הַהוּא מֵעַמָּיו:
במות

במות הם מקומות שנועדו להקרבה לה' שלא במקום המשכן או המקדש. החל מהקמת המשכן, הקרבה בבמות נאסרה וחייבים עליה כרת משום שחוטי חוץ. עם זאת, במשך תקופות מסוימות בהן המשכן לא היה קבוע וטרם נבנה המקדש (כאשר המשכן היה בגלגל, בנוב ובגבעון), הותרה ההקרבה בבמות, ולא נהג אז איסור שחוטי חוץ.
דיני האיסור

בתורה מופיעים שני איסורים. האחד, לשחוט קרבנות בחוץ, והאחר, להקטיר אותם בחוץ. העובר על כל אחד מאיסורים אלה במזיד חייב כרת, ואם עבר בשוגג חייב להביא קרבן חטאת. חז"ל לומדים מריבוי הפסוקים שיש גם איסור על זריקת הדם בחוץ, אולם ישנה מחלוקת האם הזריקה נספחת לשחיטה או להקטרה.
חיוב על שחוטי חוץ הוא רק אם הקרבן היה כשר אילו הקריבו אותו במקדש כדין ("ראוי לפתח אהל מועד"). על קרבן פסול שהוקרב בחוץ, אף שהמעשה אסור, אין חיוב כרת או חטאת.
ראו גם

ריכוז הפולחן
במות
חולין בעזרה
הערות שוליים

↑  תלמוד בבלי, מסכת זבחים, דף ק"ז; משנה תורה לרמב"ם, ספר עבודה, הלכות מעשה הקרבנות, פרק י"ט, הלכה ג'.
שמעון דנן

שמעון דנן (נולד ב-23 בנובמבר 1971) הוא כדורגלן עבר ישראלי ששיחק בעמדת הקשר. אחיו הוא כדורגלן העבר אבי דנן אשר שיחק איתו במהלך הקריירה בבית שאן וסכנין, ובנו הוא הכדורגלן יצחק דנן המשחק בעירוני טבריה.
קריירה

דנן התחיל את הקריירה שלו במחלקת הנוער של הפועל בית שאן. בשנת 1990 הצטרף לקבוצה הבוגרת ועזר לה להעפיל לליגה הארצית, אז הליגה השנייה ובהמשך גם לליגה הראשונה בפעם הראשונה בהיסטוריה של המועדון. דנן הבקיע את שער הבכורה שלו בליגה הבכירה בניצחון 2-3 נגד צפרירים חולון שהיה גם הניצחון הראשון של בית שאן בליגה הבכירה.
בדצמבר 1998 חתם בהפועל כפר סבא במדיה שיחק עד לסיום העונה, אז חזר לבית שאן.
בקיץ 2000 חתם בבני סכנין, כעבור עונה חזר לבית שאן ובגיל 31 פרש מכדורגל.
שבע מידות רעות

| --- | --- |

 מידע כללי
 מאת:  מאיה ערד
 שפת המקור:  עברית
 סוגה:  רומן
 הוצאה
 הוצאה:  חרגול הוצאה לאור ועם עובד
 תאריך הוצאה:  2006
 מספר עמודים:  391
 קישורים חיצוניים
 הספרייה הלאומית:  002535762
שבע מידות רעות הוא רומן סאטירי מאת מאיה ערד, שיצא לאור בשנת 2006 בהוצאת חרגול ועם עובד. עלילתו מתרחשת באקדמיה בארצות הברית. הוא עשוי שבעה פרקים שכל אחד מהם מוקדש למידה רעה שונה, המתוארת דרך חייו של גיבור הפרק, שהוא חבר הסגל האקדמי או חותר למעמד זה. הרומן מתאר את החיים באקדמיה, התחרותיים להפליא, וגם את חייהם האישיים של הגיבורים – כמיהתם לזוגיות, לבית, לביטחון כלכלי ולחברה.